Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Grada Pula-Pola („Službene novine Grada Pule“ broj 07/09, 16/09, 12/11, 1/13, 2/18, 2/20, 4/21 i 5/21), Gradsko vijeće Grada Pule, na sjednici održanoj dana \_\_\_\_\_\_\_\_\_ 2023. godine, donosi

**O D L U K U**

**o nagrađivanju učenika generacije**

**osnovnih i srednjih škola na području Grada Pula-Pola**

1. OPĆA ODREDBA

Članak 1.

 Ovom Odlukom uređuju se uvjeti i postupak dodjele nagrada te visina nagrade učenicima generacije osnovnih i srednjih škola na području Grada Pula-Pola.

1. UVJETI ZA DODJELU NAGRADA

Članak 2.

Nagrade iz članka 1. ove Odluke dodjeljuje se učeniku generacije svake pojedine osnovne i srednje škole na području Grada Pula-Pola.

Učenika generacije u osnovnim školama bira Učiteljsko vijeće svake pojedine škole iz redova učenika završnih razreda za postignute rezultate tijekom osnovnoškolskog obrazovanja.

Učenika generacije u srednjim školama bira Nastavničko vijeće svake pojedine škole iz redova učenika završnih razreda za postignute rezultate tijekom srednjoškolskog obrazovanja.

1. POSTUPAK DODJELE NAGRADA

Članak 3.

Prijedloge kandidata za dodjelu nagrade, Gradu Pula-Pola podnose Škole nakon dovršetka postupka odabira Učenika generacije, u pravilu krajem nastavne godine.

Uz prijedlog za dodjelu nagrade Škola treba priložiti Odluku Učiteljskog odnosno Nastavničkog vijeća.

Odluku o dodjeli nagrada donosi Gradonačelnik Grada Pula-Pola.

1. VISINA NAGRADE

Članak 4.

Nagrada učeniku generacije može se dodijeliti u novcu ili u naravi.

Vrijednost nagrade određuje se u visini do 1.000,00 eur po učeniku, ovisno o sredstvima osiguranim u Proračunu Grada Pule.

Iznos nagrade za svaku pojedinu godinu utvrđuje se Odlukom iz članka 3. stavka 3. ove Odluke.

Na temelju zakona kojim se uređuje porez na dohodak, nagrade iz stavka 1. i 2. ovog članka ne smatraju se dohotkom.

Sredstva za dodjelu nagrada osiguravaju se u Proračuna Grada Pule.

Članak 5.

Ova Odluka stupa na snagu osmog dana od dana objave u Službenim novinama Grada Pule.

**GRADSKO VIJEĆE GRADA PULE**

**PREDSJEDNICA**

**Marija Marković-Nikolovski**